Kalypso

Kalypso (gresk: Καλυψώ) var en nymfe i gresk mytologi, datter av Atlas, som holdt helten Odyssevs tilbake på sin mørke og mistrøstige øy Ogygia i syv år.Homer: Odysseen, 1.14, 1.50; Apollodorus: Library. Hun er tidvis referert til som Atlantis (Ατλαντίς), som betyr datter Atlas, se oppslagsord Ατλαντίς hos Liddell & Scott, og dessuten Hesiod: Theogonien (engelsk oversettelse Theogony, 938.

Hesiod nevner enten en annen Kalypso eller den samme Kalypso som en av okeanidene, datter av Tethys og Okeanos,Hesiod: Theogonien 359 og av Pseudo-Apollodorus som en av nereiderne, datter av Nerevs og Doris.Pseudo-Apollodorus: Bibliotheka 1.2.7

I henhold til Homers Odysseen grep Athene inn og ba Zevs om å pålegge Kalypso om å la Odyssevs dra. Zevs sendte Hermes til henne, og Kalypso ga til slutt etter. Hun hadde lovet Odyssevs udødelighet om han ble, men han dro for å forenes med sin kjære Penelopeia.

 Odysseen 
Kalypso er hovedsakelig husket for sin rolle i Homers epos Odysseen hvor hun holdt den oppdiktet greske helten Odyssevs fanget på sin øy slik at hun kunne gjøre ham til sin udødelige ektemann. I henhold til Homer holdt Kalypso ham fanget eller fengslet på Ogygia i syv år.Homer: Odysseen 7.259 Den senere Pseudo-Apollodorus sier dog fem årApollodorus: Epitome 7.24 og Hyginus sier kun ett år.Hyginus: Fabulæ 125 I løpet av denne tiden sov de i samme seng, skjønt Odyssevs kom snart til ønske at omstendighetene var annerledes.

Odyssevs klarte ikke å være fraværende fra sin hustru Penelopeia og ville videre. Hans guddommelige beskytter, gudinnen Athene, ba Zevs om beordre Kalypso om frigjøre Odyssevs fra øya og Zevs sendte budbringeren Hermes for å beordre Kalypso om heltens frigjørelse da det ikke var hans skjebne å leve sammen med henne for evig tid. Rasende kommenterte Kalypso om hvordan gudene hatet at gudinnene hadde nære forhold med de dødelige. Deretter ble hun bekymret for sin elskede, som ikke lenger var hennes, og sendte ham av sted med en båt, vin og brød. Odyssevs fortalte henne at han visste at hun var langt mer vakker enn sin hustru, men at han ønsket å seilte hjem av andre årsaker.

Homer nevner ikke at Odyssevs fikk noen barn med Kalypso, men andre fortellinger som er senere enn Odysseen hevder at Kalypso fødte en sønn ved navn Latinus, skjønt Kirke er vanligvis oppgitt som mor av Latinus.Hesiod: Theogonien 1011 I andre fortellinger hevdes det at Kalypso fødte to barn, Nausithoos og Nausinoos.Se Hesiod: Theogonien 1019, den britiske antropologen James George Frazer hevdet i hans noter til Apollodorus' Epitome 7.24 at disse versene "er sannsynligvis ikke av Hesiod, men har blitt innskutt av en senere poet i romersk tid for å skaffe romerne et fornemt gresk opphav."

 Navn 
Etymologien til Kalypsos navn er fra καλύπτω (kalyptō) i betydningen «å dekke», «å skjule», «å gjemme».Oppslagsord καλύπτω hos Liddell & Scott (1996): A Greek–English Lexicon, 9. utgave (første gang utgitt 1819) I henhold til Etymologicum Magnum fra rundt 1150 e.Kr. hevdes det at hennes navn betyr καλύπτουσα το διανοούμενον, det vil si i betydningen «skjule/hemmeligholde kunnskap», hvilket er kombinert med det homeriske epitetet δολόεσσα i betydningen «vanskelig å forstå» eller «listig/slu», noe som rettferdiggjør hennes hermetiske vesen og tilsvarende for hennes øy.

Stavingen av musikkformen calypso reflekterer en senere folkeetymologisk tilpasning med det mytologiske navnetWiktionary: «Calypso» (engelsk tekst) og er ikke på annet vis beslektet med den greske mytologiske figuren i Odysseen.

 Billedgalleri 

 Referanser 

 Litteratur 
 Grimal, Pierre (1996): The Dictionary of Classical Mythology, Wiley-Blackwell, ISBN 978-0-631-20102-1. «Calypso» s. 86
 Smith, William (1873): «Calypso» i: Dictionary of Greek and Roman Biography and Mythology, London

 Eksterne lenker 
 Chisholm, Hugh, red. (1911): «Calypso» i: Encyclopædia Britannica (11. utg.). Cambridge University Press via Wikisource
 «Kalypso», The Theoi Project

Kategori:Nymfer
Kategori:Sjø- og veifarendegudinner
Kategori:Odysseen